**ACOSTA’T A L ‘ART**

**Convocatòria de projectes ACTUA**

**al Centre Cívic Can Castelló**

Aquesta convocatòria està adreçada a tots aquells grups de música, cantautors/es i grups o companyies de **teatre o dansa** formats per persones majors de 18 anys, que treballin en **petit format**, és a dir, en espais no convencionals i amb espectacles de curta durada, ja sigui de forma amateur o semi professional que necessitin un espai on mostrar el seu treball.

El Centre Cívic Can Castelló té oberta la convocatòria tot l’any per rebre projectes.

Les **condicions** que s’ofereixen són les següents:

**Mostra/representació**  de l’espectacle al Centre Cívic.

**Gratuïtat** de l’espectacle, no hi ha ingressos ni % del taquillatge.

**1 assaig general** al Centre Cívic abans de la mostra.

**Difusió** de l’espectacle pels canals habituals del Centre Cívic (fulletó, web, cartell...).

Totes les persones, grups o companyies que es presentin a la convocatòria han d’assumir el compromís de representar el projecte en les mateixes condicions que l’han presentat i en les dates establertes. En cas que no sigui així o que el projecte no s’acabi duent a terme, l’artista o grup haurà de recompensar el Centre Cívic pels assajos realitzats i pel compromís no assumit.

L’equip de programació del Centre Cívic es posarà en contacte amb les persones, grups o companyies que sol·licitin participar de l’ACTUA via mail.

Per optar a aquestes places cal **enviar un dossier** amb la següent informació:

La **fitxa tècnica** que podeu descarregar a [bit.ly/AcostatArt](http://bit.ly/AcostatArt) a l’apartat “Actua”.

Un **currículum** de la/es persona/es, grup o la companyia .

**Materials de creacions anteriors** si es creu necessari com a material de referència.

**Proposta de període** d’actuació adaptat a les necessitats.

Qualsevol altra consideració important a destacar.

Es valorarà:

Que la proposta-idea d’espectacle sigui de creació pròpia, inèdita.

Que la tècnica de l’espectacle sigui compatible amb l’espai i material de l’espai on es farà l’espectacle Que el calendari d’actuació sigui compatible amb les disponibilitats d’espais del Centre.

**Es descartaran les propostes que incloguin continguts racistes, sexistes, homòfobs o que vulnerin els drets de les persones.**

Els dossiers s’han d’enviar en format .pdf o .doc a: info@cccancastello.cat i cal indicar a l’assumpte del missatge el concepte “ACTUA” + nom de la companyia, grup, artista.

Per més informació: 93 241 78 74, info@cccancastello.cat

El Centre Cívic es reserva el dret de modificar qualsevol dels paràmetres esmentats.